Treenerite soovitus trenniga alustamiseks: kui ei viitsi trenni minna, siis mine sõbraga koos!
384 supluskoha seast kujunes eestlaste lemmikuks Kunda rand
Treener annab nõu: kardiotrenn ei pea olema lihtsalt jooks lindil
Simple Session alustab Tallinna tänavatelt ning püstitab Vabaduse väljakule Tartu Kaarsilla koopia
Kolme suvekuu jooksul külastati Eesti Terviseradasid rekordilised 3 miljonit korda!
#000000
Pärast kahe aasta pikkust pausi toimuvad Maastikumaratoni üritused planeeritult. Kavas on Heateo jooks, lastejooksud ning Maastikumaratoni põhidistantsid.
#000002
Ajal, mil tärkab kevadine loodus, on aeg 40. Tartu Maastikumaratoni üritusteks. Emadepäeval ehk 8. mail on valikus 42, 24, 10 ja 5 km. Nii maratoni kui ka poolmaratoni distantsid algavad Otepäält ning lõppevad Elvas. Lühemad – 10 ja 5 km rajad algavad ja lõppevad Elvas.
#000003
Maastikumaratoni rajameister Assar Küti sõnul on rajal pilt juba kevadine – lumi on läinud ning metsavahel üsna ilus. „Võib öelda, et rada on jooksjateks valmis. Mõni koht on veidi porisem, aga suuremalt jaolt on ikkagi kuiv,“ nendib ta. Lisaks on kõik neli distantsi looduses tähistatud, et huvilised saaksid minna rajaga tutvuma.
#000004
Maastikumaratoni programmi kuuluvad ka Heateo jooks ning lasteüritused.
#000005
Reede, 6. mai, õhtul stardib Heateo jooks, kus koostöös Lastefondiga kogutakse annetusi ekspressiivse kõnehäirega Kaspari ning Rett sündroomiga Johanna jaoks. Osalejad saavad läbida 4,5 km pikkuse distantsi kõndides või joostes. Osalustasu kogutakse annetusena, mis on minimaalselt 5 eurot, kuid võimalik on teha ka lisaannetus.
#000006
Laupäeval on Tähtvere spordipargis kavas lastejooksud, kus distantsid vastavalt vanusele 400m kuni 2 km. Kõik osalejad saavad finishis medali ning jäätist ja limonaadi. Osalustasu on 3 eurot.
#000007
Neil, kellel pole võimalik tulla üritusele kohale, on võimalus võtta osa virtuaalselt. Maastikumaratoni virtuaaljooksul on valikus on 42, 24, 10 ja 5 km ning maratoni kombo. Kombo puhul võib läbida 42 km distantsi osade kaupa, minimaalne distants ühe korraga läbimiseks on 4,2 km. Lastejooksude puhul on minimaalne rajapikkus 400 m. Virtuaalsel Maastikumaratonil saavad täiskasvanud ja lapsed osaleda vahemikus 29.04. – 15.05.2022.
#000008